ઠાકુર ઇન્ટરનૅશનલ સ્કૂલના ચૅરમૅન વી. કે. સિંહે વિરોધ કરી રહેલા વાલીઓ સાથે ગઈ કાલે સવારે એક ઇમર્જન્સી મીટિંગ કરી હતી. વી. કે. સિંહે વાલીઓના જૂથને કહ્યું હતું કે ‘આ કમનસીબ ઘટના માટે હું દિલગીરી વ્યક્ત કરું છું. આ સમગ્ર ઘટનાની પંદરથી ૨૦ દિવસમાં તપાસ કરાવી જવાબદારો સામે પગલાં લેવાની બાંયધરી આપું છું. સાથોસાથ જીવિકા સાથે અમાનવીય વર્તણૂક કરનાર સ્કૂલના સ્ટાફની હકાલપટ્ટી કરવામાં આવશે અને ભવિષ્યમાં આવી ઘટનાનું પુનરાર્વતન ન થાય એની કાળજી રાખવામાં આવશે તેમ જ જરૂરી ફસ્ર્ટ એઇડનાં સાધનો સ્કૂલમાં વસાવવામાં આવશે.’